CONVOCATORIA DE NOMEAMENTO INTERINO DUN/DUNHA ARQUITECTO/A E DUN/DUNHA ARQUITECTO/A TÉCNICO/A, PARA A EXECUCIÓN DE PROGRAMA DE CARÁCTER TEMPORAL.
ADMINISTRACIÓN LOCAL — Provincial — Deputación Provincial (Persoal, oposicións, 01/06/2020)

O deputado, en virtude das competencias delegadas da Presidencia en materia de Persoal, dita a seguinte A proposta do Museo Provincial e de conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, por razóns de urxencia e inaprazable necesidade, RESOLVO aprobar a convocatoria de nomeamento de funcionariado interino para a execución do programa carácter temporal denominado “Consolidación, restauración e interconexión accesible a través do subsolo dos edificios centrais do Museo de Pontevedra e construción dun edificio de nova planta dedicado á xestión integral da colección arqueolóxica do Museo”, e que se rexerá polas seguintes Esta convocatoria ten por obxecto o nomeamento de diverso persoal como funcionariado interino para a execución do programa de carácter temporal “Consolidación, restauración e interconexión accesible a través do subsolo dos edificios centrais do Museo de Pontevedra e construción dun edificio de nova planta dedicado á xestión integral da colección arqueolóxica do Museo”, por razóns de urxencia e inaprazable necesidade, e con fundamento no artigo 10.1. c do Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público; Lei 2/2015, de 29 de abril, do empregado público de Galicia; artigo 27.1.2 do Real decreto 364/1995, de 10 de marzo; disposición adicional primeira do Real decreto 896/1991, de 7 de xuño; Orde APU 1461/2002, de 6 de xuño, sobre selección e nomeamento de persoal funcionario interino e Decreto 95/1991, de 20 de marzo, da Comunidade Autónoma de Galicia, segundo os principios de mérito e capacidade. A dirección do Museo Provincial, co conforme do vicepresidente da Deputación Provincial, xustifica a urxencia e necesidade destes nomeamentos na execución do referido programa de carácter temporal, no que se contemplan dúas actuacións. A primeira ten por obxecto garantir a óptima operatividade dos edificios Castro Monteagudo, García Flórez e Fernández López e dar satisfacción á normativa sobre accesibilidade, mediante unha planta de soto que se estenda e ocupe toda a superficie das parcelas abranguida polos tres edificios e treitos do subsolo das rúas Sarmiento, Pasantería e García Flórez e espazos públicos existentes entre eles, o que permitirá a continuidade entre os edificios, cumprirá a normativa de accesibilidade e proporcionará unha alta funcionalidade ao conxunto, optimizando o seu funcionamento cunha entrada única na que se poderá dispor dun amplo espazo de recepción interior, control de accesos e instalacións; e que posibilitará, tamén, a comunicación coa parte rehabilitada do antigo edificio Fernández López, completando así a conexión en todo o rueiro ocupado polo Museo. Mentres que coa segunda actuación pretendese construír un edificio de nova planta dedicado á xestión integral dos fondos arqueolóxicos, no que se centralice o seu almacenamento, sen prexuízo da súa utilización parcial como estacionamento de borde, asinándose para tal efecto un protocolo de colaboración co Concello de Pontevedra. O número de postos, a súa denominación e características relaciónanse a continuación: Establécese o sistema de concurso- oposición libre. Para ser admitidas neste proceso selectivo as persoas aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 do Real Decreto Lexislativo 5/2015, de 30 de outubro, polo cal se aproba o Texto refundido da Lei do estatuto básico do empregado público, respecto do acceso ao emprego público de nacionais doutros. b) Ter cumpridos os dezaseis anos de idade e non exceder a idade máxima de xubilación forzosa, ambas idades referidas ao día en que finalice o prazo de presentación de solicitudes. c) Posuír ou estar en condicións de obter a titulación esixida nas bases específicas para cada posto. No caso de titulacións obtidas no estranxeiro deberá xustificarse a habilitación mediante un documento que acredite de modo fidedigno a súa homologación. d) Posuír a capacidade funcional para o desempeño das tarefas habituais do posto ao que aspira, non padecer ningunha enfermidade nin estar afectada por ningunha limitación física ou psíquica incompatible co desempeño das correspondentes funcións. e) Non estar separado/a mediante expediente disciplinario do servizo de calquera Administración Pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario do que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Ingresar a cantidade fixada como dereitos de exame no recibo que se emite xunto coa solicitude de participación Todos os requisitos esixidos no apartado anterior deberán posuílos as persoas aspirantes o día que remate o prazo para presentar as solicitudes e conservalos, polo menos, ata a data do seu nomeamento de funcionariado interino para execución de programas de carácter temporal.1) As solicitudes presentaranse preferentemente por medios electrónicos a través do formulario normalizado “217424 Procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal). Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 2) Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado para a presentación presencial “217424 Procedementos de selección para o acceso ao emprego público”, dispoñible na parte pública da sede electrónica (https://sede.depo. gal). 3) Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para realizar os exercicios nos que a adaptación fose necesaria. As persoas aspirantes quedan vinculadas aos datos que consten na súa solicitude, aínda que os erros de feito que se poidan advertir poderán emendarse ou repararse en calquera momento, de oficio ou a instancia de parte. O prazo para presentar as solicitudes será de 5 días hábiles, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a) DNI ou NIE da persoa solicitante b) Títulos universitarios da persoa solicitante c) Títulos non universitarios da persoa solicitante d) Acreditación da condición de discapacidade, no caso de estar recoñecida polo organismo competente (só no caso de que solicite adaptación de tempos e/ou medios) No caso de que as persoas interesadas se opoñan a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. As persoas solicitantes deberán achegar xunto coa solicitude a seguinte documentación: A documentación complementaria deberá presentarse preferentemente por medios electrónicos. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria. A falta de pago neste prazo non será emendable. O recibo, que se descargará xunto coa solicitude de participación, poderase pagar en calquera sucursal, por banca electrónica e nos caixeiros habilitados de ABANCA. A través da súa páxina web (http://www.abanca.com/gl/pago-de-recibos) poderase realizar o pagamento con tarxeta sen necesidade de ser clienta ou cliente da entidade introducindo os datos identificativos que figuran na cabeceira deste documento. En función do posto ao que opte, as cantidades que se aboen en concepto de dereitos de exame serán as seguintes: En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Todos os trámites administrativos que as persoas interesadas deban realizar durante a tramitación deste procedemento levaranse a cabo preferentemente por medios electrónicos (rexistro electrónico) a través do modelo “Instancia xenérica”, dispoñible en https://sede.depo. gal ou, opcionalmente, a través do mesmo modelo pero de forma presencial en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselle ás persoas interesadas, de conformidade co establecido no artigo 68 desta, que nun prazo de 2 días hábiles emenden as faltas ou presenten os documentos preceptivos, indicándolles que, de non o facer, se terá por desistida a súa solicitude, que se arquivará sen máis trámites.1) Unha vez rematado o prazo de 5 días hábiles fixado para presentar as solicitudes a institución provincial ditará unha resolución, no prazo máximo dun mes, na que declarará aprobada a lista de persoas admitidas e excluídas e especificará, no seu caso, os motivos da exclusión, que se publicará na sede electrónica e no taboleiro de anuncios da Deputación.2) As persoas excluídas disporán dun prazo de 3 días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva na sede electrónica e no taboleiro de anuncios da Deputación Provincial.3) Contra a resolución do deputado delegado, na que se aproba a lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP) ou ben un recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa.4) O feito de figurar como incluídas na relación de persoas admitidas non significa que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas admitidas superen as probas selectivas.1. Cando o último día do prazo se produza unha incidencia técnica que imposibilite o funcionamento da sede electrónica da Deputación de Pontevedra, o prazo afectado ampliarase automaticamente, ata o seguinte día hábil, en beneficio de todas as persoas interesadas no procedemento, aínda que esta ampliación só producirá efectos para a presentación de solicitudes, escritos e comunicacións por medios electrónicos.2. Para que se produza a ampliación automática do prazo segundo o previsto neste artigo será necesario que a incidencia teña unha duración continuada superior a 1 hora nas últimas 24 ou de menos dunha 1 nas últimas 12 do prazo.3. As ampliacións automáticas dos prazos serán obxecto de publicidade mediante un anuncio publicado na sede electrónica da Deputación de Pontevedra, no que se indicará con claridade o procedemento ou procedementos afectados pola ampliación automática, así como o día hábil seguinte no que finaliza o prazo ampliado.4. Deberá quedar constancia no expediente desta incidencia técnica mediante un certificado expedido para o efecto polo servizo da Deputación de Pontevedra con competencias en novas tecnoloxías, no que conste tal incidencia, o tempo que permaneceu inactiva a sede electrónica e, na medida do posible, as súas causas.1) Os membros dos tribunais cualificadores serán designados polo deputado delegado, segundo o disposto no artigo 4, parágrafos e) e f) do Real decreto 896/1991, de 7 de xuño, así como no artigo 60 da Lei do estatuto básico do empregado público (LEBEP), tendo en conta a paridade entre mulleres e homes.2) O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade dos seus membros, que deben pertencer a un corpo, escala ou categoría profesional para o que se requira unha titulación de nivel igual ou superior ao esixido para acceder ao posto convocado.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestaren colaboración nas súas especialidades técnicas.6) Antes de que teña lugar cada unha das probas, e xuntamente coa lista de persoas admitidas, publicarase na sede electrónica eno taboleiro de anuncios da Deputación a resolución pola que se nomean os membros titulares e suplentes do tribunal cualificador.7) Os membros dos tribunais deberán absterse de intervir, comunicándollo ao deputado delegado cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8) O tribunal cualificador deberá constituírse na data que designe o deputado delegado; entenderase validamente constituído cando asista a maioría absoluta dos seus membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9) A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na LRXSP e ás bases xerais e específicas reguladoras desta convocatoria.10) O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións para realizaren os exercicios que as do resto de aspirantes, disporá, no seu caso, as posibles adaptacións de tempo e de medios.11) No caso de ausencia da presidenta ou presidente titular ou suplente actuará no seu lugar a ou o vogal designado en primeira orde.12) Os membros do tribunal e o persoal asesor que asistan ás sesións percibirán as axudas de custo segundo a contía legalmente establecida. O procedementos de selección, en fase de oposición, consistirá en probas de coñecementos xerais ou específicos teóricos e prácticos, incluídas as de tipo test, segundo a natureza e as funcións dos postos de traballo que vaian desempeñar as persoas seleccionadas. Na fase de concurso comprobaranse e cualificaranse os méritos alegados conforme ao baremo descrito na base vixésima das bases xerais 1) A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas, serán determinados polo deputado delegado mediante unha resolución, xuntamente coa aprobación da lista definitiva de persoas admitidas e a composición do tribunal, que se publicará mediante un anuncio na sede electrónica e no taboleiro de anuncios da Deputación, estando previsto a constitución e realización do primeiro exercicio os días e horas que a continuación se sinalan, salvo que nesta publicación se determine outra data: 2) As persoas aspirantes convocaranse para cada exercicio nun único chamamento, quedarán decaídas no seu dereito as que non comparezan a realizalo, salvo os casos debidamente xustificados, que resolverá o tribunal.3) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa identidade a xuízo do tribunal e tamén dos medios materiais necesarios para realizalo.1) En calquera momento os tribunais poderán requirirlles ás opositoras e opositores que acrediten a súa identidade.2) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante un sorteo en presenza das persoas aspirantes e inmediatamente antes de iniciarse o exercicio.3) Na realización e corrección dos exercicios escritos garantirase o anonimato, para o que o tribunal poderá utilizar os medios que considere oportunos.4) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao deputado delegado, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.5) Unha vez concluído cada un dos exercicios da oposición correspondente o tribunal fará pública, na sede electrónica e no taboleiro de anuncios, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 6) A relación de persoas aprobadas en cada exercicio deberá publicarse en www.depo. gal e no taboleiro de anuncios, polo menos con 12 horas de antelación á nova reunión do tribunal, cando se trate do mesmo exercicio, e con 24 horas de antelación cando se trate dun novo exercicio.7) Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura por parte das persoas opositoras dos exercicios escritos, que será pública.8) Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.9) As puntuacións obtidas no exercicio tipo test serán publicadas no taboleiro de anuncios da Deputación e na sede electrónica desta, tendo as persoas aspirantes terán un prazo de 2 días hábiles, contados a partir do día seguinte ao da publicación da plantilla coas respostas, para presentar as reclamacións que consideren oportunas. Unha vez resoltas, no seu caso, as alegacións presentadas, ou transcorrido o citado prazo, convocaranse as e os aspirantes que o superaron para a realización do segundo exercicio.10) Contra os acordos do tribunal poderá interpoñerse un recurso administrativo de alzada ante o presidente que o nomeou, segundo o previsto no artigo 121 da LPACAP.1) Cada un dos exercicios obrigatorios e eliminatorios da oposición será cualificado entre cero (0) e dez (10) puntos, e para aprobar cada un deles deberase obter unha puntuación mínima de cinco (5) puntos. No exercicio tipo test penalizaranse as preguntas mal contestadas, de xeito que por cada 3 preguntas incorrectas se descontará unha correcta ou a súa parte proporcional. Ademais, neste exercicio o tribunal marcará a puntuación esixida (nota de corte) para superar a proba en función da complexidade técnica desta e das peculiaridades propias do posto convocado, que se corresponderá cun número determinado de respostas acertadas unha vez descontada a penalización por respostas incorrectas. A indicada nota de corte pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames asinados, os que conteñan datos que identifiquen a persoa asinante que teñan marcas que puidesen romper o anonimato, así como os que resulten ilexibles.2) O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentas desta proba as persoas que acrediten o Celga 4, outorgándoselles a cualificación máxima (2 puntos). 3) A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4) Cando entre dúas puntuacións outorgadas por parte dos membros do tribunal exista unha diferenza de tres ou máis enteiros, serán automaticamente excluídas ambas, a maior e a menor, e a media aritmética calcularase coas puntuacións concedidas polos demais membros do tribunal. Se algunha das aspirantes non puidese completar o proceso selectivo por causa dun embarazo de risco ou dun parto debidamente acreditados, a súa situación quedará condicionada á finalización destes e á superación das fases que quedasen aprazadas, que non poderán demorarse de forma que se menoscabe o dereito do resto das persoas aspirantes a unha resolución do proceso axustada a tempos razoables, o que deberá ser valorado polo tribunal. En todo caso, a realización das probas terá lugar antes da publicación da lista de aspirantes que superaron o proceso selectivo.1) Finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos.2) A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos- Anexo I méritos na fase do concurso”, dispo ñible na sede electrónica da Deputación de Pontevedra (https://sede.depo. gal). 3) Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB.4) Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles.5) Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal), ou opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). 6) O prazo para presentar as solicitudes será de 5 días hábiles, contados a partir do día seguinte ao da publicación dos resultados definitivos da fase de oposición que se publicará na sede electrónica e no taboleiro de anuncios da Deputación, de conformidade co establecido no artigo 45 da LPACAP.1) Nesta fase comprobaranse e cualificaranse os méritos alegados e xustificados documentalmente polas persoas aspirantes. A suma das puntuacións obtidas no concurso non poderá superar o 40 % da suma de puntuacións correspondentes á fase de oposición, e os títulos necesarios para acceder a outro superior non se computarán cando estes xa se valorasen.2) Nesta fase valoraranse os méritos específicos adecuados ás características dos postos convocados, segundo o seguinte: A experiencia profesional na Administración pública deberá acreditarse mediante unha certificación, expedida pola Administración pública na que prestou servizos, na que se faga constar o posto de traballo que desempeñou, as tarefas realizadas e o cómputo total de días, meses ou anos traballados. Non se terán en conta as fotocopias de contratos de traballo nin a vida laboral expedida pola Tesourería Xeral da Seguridade Social. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades. En calquera caso, só se terá en conta a experiencia directamente relacionada co posto de traballo ofertado. Só se valorarán os títulos académicos distintos do esixido para o acceso. A valoración dun título superior exclúe a do inferior. Así mesmo, neste apartado só se terán en conta os títulos académicos directamente relacionados co posto de traballo convocado. a) De máis de 150 horas de duración: 0,70 puntos por curso b) De entre 100 e 150 horas de duración: 0,60 puntos por curso c) De entre 60 e 99 horas de duración: 0,50 puntos por curso d) De entre 30 e 59 horas de duración: 0,40 puntos por curso e) De entre 10 e 29 horas de duración: 0,30 puntos por curso Neste apartado computarase a asistencia a cursos de formación e perfeccionamento organizados por centros oficiais dependentes da Administración do Estado, da comunidade autónoma e da Administración local, universidades, colexios oficiais, escolas de Administración pública ou mutuas colaboradoras da Seguridade Social directamente relacionados co posto ao que se opta (incluídos os organizados polos sindicatos no marco do Acordo nacional de formación continua). Nestes postos deberán valorarse os cursos relacionados coa Administración electrónica e protección de datos. Non se terán en conta os certificados ou diplomas nos que non se especifique a duración do curso en número de horas. Non se computarán os cursos cunha duración inferior a 10 horas.3) O tribunal cualificador poderá requirirlles ás persoas aspirantes que acrediten a verificación dos extrem os recollidos na documentación presentada, así como cantas precisións estimen oportunas.4) A cualificación dos méritos na fase de concurso será posterior á fase da oposición e as puntuacións outorgadas publicaranse na páxina web e no taboleiro de anuncios da Deputación de Pontevedra.5) A presentación dos méritos realizarase a través do seu modelo normalizado, segundo o previsto na base décimo novena.6) Unicamente serán obxecto de valoración os méritos das persoas que superasen a fase de oposición.7) Cada mérito alegado deberá ter incorporado o seu documento acreditativo e dixitalizado.8) O Servizo de Recursos Humanos entregará a documentación achegada polas persoas aspirantes ao tribunal cualificador para a súa valoración conforme o baremo recollido nestas bases. O resultado será publicado na sede electrónica e no taboleiro de anuncios da Deputación Provincial.9) As persoas interesadas poderán formular alegacións ante o tribunal seleccionador no prazo de TRES días hábiles contados a partir do día seguinte ao da publicación das puntuacións outorgadas na fase de concurso na sede electrónica da Deputación Provincial.10) A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición.1) Á cualificación obtida polas persoas aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios e aos voluntarios realizados e, no seu caso, a puntuación obtida na fase de concurso, acadándose así a puntuación final.2) Unha vez determinada a cualificación final das persoas aspirantes o tribunal fará pública a relación de aprobadas por orde de puntuación na sede electrónica e no taboleiro de anuncios da Deputación Provincial 3) O tribunal non poderá, en ningún caso, aprobar nin declarar que superou as probas selectivas un número superior de persoas aspirantes aos postos convocados en cada proceso selectivo. Calquera proposta de persoas aprobadas que contraveña o establecido anteriormente será nula de pleno dereito.4) Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao deputado delegado a proposta coa relación de persoas aprobadas, na que só se incluirán aquelas opositoras e opositores que obtivesen a maior puntuación total final, que nunca poderán superar o número de postos convocados en cada proces o selectivo.5) No suposto de empate nas puntuacións totais finais entre dúas ou máis persoas aspirantes este resolverase tendo en conta a maior puntuación obtida no primeiro exercicio e, se isto non fose suficiente, a puntuación obtida nos sucesivos exercicios ata que o empate se resolva. De persistir, resolverase por sorteo.6) Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.1. A relación de persoas aprobadas, publicada na sede electrónica e no taboleiro de anuncios da institución provincial, conterá unha advertencia a través da que se lles lembrará ás persoas aspirantes propostas que deberán presentar no Servizo de Recursos Humanos e Formación a documentación sinalada nas Bases con fin de xustificar que compren os requisitos esixidos para acceder aos postos convocados como funcionariado interino para a execución de programas de carácter temporal.2. Cada persoa aspirante achegará, nos tres días hábiles seguintes ao da publicación da relación de persoas aprobadas, os documentos acreditativos da capacidade e mais os requisitos esixidos na convocatoria: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Fotocopia debidamente compulsada dos títulos que acrediten o nivel de idioma esixido para o ingreso d) Certificado médico, sen prexuízo dun posterior recoñecemento e) Declaración xurada de non estar separada do servizo das administracións públicas nin estar incursa nalgunha das causas de incapacidade ou incompatibilidade determinadas na lexislación vixente f) Número da Seguridade Social g) Certificado do número de conta bancaria 3. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito. A persoa que non presentase a documentación sinalada anteriormente dentro do prazo fixado, salvo causa de forza maior, non poderá ser nomeada funcionaria interina para execución de programas de carácter temporal, nin tampouco se do exame da documentación se deducise que carece dalgún requisito. Despois de concluído o proceso selectivo as persoas aspirantes aprobadas serán nomeadas funcionarias interinas para a execución de programas de carácter temporal polo deputado delegado, unha vez que xustifiquen documentalmente o cumprimento dos requisitos previstos nestas Bases. Este nomeamento terá efectos de abril de 2020 e ata ao 31 de decembro de 2020, prorrogable, se procede, ata o máximo permitido pola normativa de aplicación, ou ata que desaparezan as causas que motivan este nomeamento dirixido á execución dun programa de carácter temporal. As Bases desta convocatoria vinculan a Administración provincial, o tribunal cualificador e as persoas aspirantes que participen nos procesos selectivos convocados. A contravención dalgunha das súas normas determinará a exclusión das persoas aspirantes. Os tribunais quedan facultados para interpretar as Bases da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. Os procesos selectivos regularanse polo disposto nas Bases da convocatoria e, no non previsto nestas, polo Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público; polo Real decreto lexislativo 781/1986, de 18 de abril; polo Real decreto 364/1995, polo que se aprobou o Regulamento xeral de ingreso do persoal ao servizo da Administración do Estado; polo Real decreto 896/1991, de 7 de xuño, sobre procedemento de selección na Administración local e polo Real decreto 95/1991, de 20 de marzo, da Comunidade Autónoma de Galicia. As Bases da convocatoria e cantos actos administrativos deriven delas e das actuacións do tribunal poderán ser impugnados nos casos e na forma establecidos pola LPACAP, así como a Lei 29/1998, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións dos tribunais segundo o previsto na LPACAP. Ademais das condicións sinaladas na base terceira das Bases xerais, as persoas aspirantes deberán posuír a licenciatura ou grao en arquitectura ou estar en condicións de obter a titulación esixida na data en que finalice o prazo de presentación de solicitudes. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 60 preguntas con varias respostas alternativas propostas polo tribunal e correspondentes ao contido do programa. O tempo para a realización deste exercicio será de 60 minutos. SEGUNDO EXERCICIO, consistirá na resolución dun suposto práctico relacionado co contido da parte específica do programa no tempo que marque o tribunal. Neste exercicio o tribunal valorará a capacidade de resolución da persoa aspirante, o rigor analítico e a claridade expositiva, os coñecementos xerais e específicos e a capacidade de expresión oral e escrita, no caso de que a proba así o requira. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán escollido polo tribunal. Quedan exentas desta proba as persoas que acrediten estar en posesión do CELGA 4. Neste caso outorgaráselles a cualificación máxima (2 puntos). 1.—A Constitución española de 1978. Principios xerais. Dereitos e deberes fundamentais.2.—A provincia: antecedentes, concepto e caracteres. A organización provincial. Competencias.3.—O municipio: concepto. Elementos esenciais. A organización municipal. Competencias.4.—A función pública local: concepto e clases de persoal funcionario. Dereitos e deberes dos funcionarios públicos. Réxime disciplinario.5.—Protección de datos: Principios e dereitos da persoa. Igualdade: principios reitores 1.—A Lei 38/1999, de 5 de novembro, de ordenación da edificación. Esixencias técnicas e administrativas da edificación. Axentes. Responsabilidades e garantías 2.—O proxecto de construción. Documentos do proxecto: memoria e anexos, prego de prescricións técnicas particulares, medicións e orzamentos. Dirección do proxecto. Supervisión 3.—Lei 9/2017, do 8 de novembro, de contratos do sector público.4.—Real decreto 1098/2001, do 12 de outubro, polo que se aproba o Regulamento xeral da Lei de contratos das administracións públicas 5.—O Código técnico da edificación: disposicións xerais, condicións técnicas e administrativas, esixencias básicas, contido do proxecto, documentación do seguimento da obra.6.—Real decreto 513/2017, do 22 de maio, polo que se aproba o Regulamento de instalacións de protección contra incendios 7.—Código técnico na edificación: documento DB SE-AE de seguridade estrutural. Accións na edificación.8.—Documento SE: bases de cálculo. Documentos DB SE-F de seguridade estrutural. Fábrica. Documentos DB SE-M de seguridade estrutural. Madeira. Documentos DB SE-A de seguridade estrutural. Aceiro. Documentos DB SE-C de seguridade estrutural. Cimentos 9.—Condicións de salubridade na edificación DB-HS 10.—Esixencias básicas de aforro de enerxía. Eficiencia enerxética. DB-HE 11.—A contaminación acústica: o ruído. Medida do ruído. Fontes do ruído. Condicións acústicas na edificación. Normativa técnica. DB-HR 12.—Documento CTE-DB SUA Seguridade de utilización e accesibilidade. Accesibilidade e supresión de barreiras arquitectónicas. Normativa vixente 13.—Real decreto 1027/2007, do 20 de xullo, polo que se aproba o Regulamento de instalacións térmicas nos edificios. Disposicións xerais. Esixencias técnicas.14.—Condicións administrativas. Condicións para a execución das instalacións térmicas. Condicións para a posta en servizo. Condición para o uso e mantemento. Instrucións técnicas. Termos e definicións 15.—Instalacións de electricidade: normativa técnica, subministracións en baixa tensión, previsión de cargas, instalacións de enlace, esquemas, acometidas, protección, posta a terra 16.—Real decreto 1627/1997, de 24 de outubro, polo que se establecen as disposicións mínimas de seguridade e saúde nas obras de construción. Disposicións específicas de seguridade e saúde durante as fases de proxecto e execución das obras 17.—Control de calidade na edificación. As entidades e laboratorios de control de calidade na edificación. Normativa autonómica. Esixencias de control de recepción e execución no Código técnico de edificación 18.—Real decreto 105/2008, de 1 de febreiro, polo que se regula a produción e xestión dos residuos da construción e demolición 19.—Certificación enerxética dos edificios 20.—Lei 2/ 2016, de 10 de febreiro, do solo de Galicia.21.—Decreto 143/2016, de 22 de setembro, polo que se aproba o regulamento da Lei do solo de Galicia 22.—Lexislación estatal e autonómica de protección do patrimonio cultural. Competencias e obrigas das distintas administracións na protección do patrimonio cultural.23.—Principios legais de protección do patrimonio cultural e a súa vinculación coa lexislación vixente en materia de ordenación urbanística e protección do medio rural.24.—Planeamento Xeral do Concello de Pontevedra. PXOM.25.—Plan Especial de Protección, Reforma Interior e Conservación Artística do conxunto histórico-artístico de Pontevedra. PEPRICA. Ademais das condicións sinaladas na base terceira das Bases xerais, as persoas aspirantes deberán posuír o grao en arquitectura técnica ou equivalente, ou estar en condicións de obter a titulación esixida na data en que finalice o prazo de presentación de solicitudes. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con varias respostas alternativas propostas polo tribunal e correspondentes ao contido do programa. O tempo para a realización deste exercicio será de 40 minutos. SEGUNDO EXERCICIO, consistirá na resolución dun suposto práctico relacionado co contido da parte específica do programa no tempo que marque o tribunal. Neste exercicio o tribunal valorará a capacidade de resolución da persoa aspirante, o rigor analítico e a claridade expositiva, os coñecementos xerais e específicos e a capacidade de expresión oral e escrita, no caso de que a proba así o requira. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán escollido polo tribunal. Quedan exentas desta proba as persoas que acrediten estar en posesión do CELGA 4. Neste caso outorgaráselles a cualificación máxima (2 puntos). 1.—A Constitución española de 1978. Principios xerais. Dereitos e deberes fundamentais.2.—A provincia: antecedentes, concepto e caracteres. A organización provincial. Competencias.3.—A función pública local: concepto e clases de persoal funcionario. Dereitos e deberes dos funcionarios públicos. Réxime disciplinario.4.—Protección de datos: Principios e dereitos da persoa. Igualdade: principios reitores 1.—Lei 2/ 2016, de 10 de febreiro, do solo de Galicia.2.—Decreto 143/2016, de 22 de setembro, polo que se aproba o regulamento da Lei do solo de Galicia 3.—Plan Especial de Protección, Reforma Interior e Conservación Artística do conxunto histórico-artístico de Pontevedra. PEPRICA.4.—A Lei 38/1999, de 5 de novembro, de ordenación da edificación. Esixencias técnicas e administrativas da edificación. Axentes. Responsabilidades e garantías 5.—O proxecto de construción. Documentos do proxecto: memoria e anexos, prego de prescricións técnicas particulares, medicións e orzamentos.6.—Lei 9/2017, do 8 de novembro, de contratos del Sector Público. Real decreto 1098/2001, do 12 de outubro, polo que se aproba o Regulamento xeral da lei de Contratos das Administracións Públicas e real decreto 817/2009, do 8 de maio, polo que se desenvolve parcialmente a Lei 30/2007 (derogada) en todo o que non se opoña á Lei 9/2017. Contrato de obras.7.—Real decreto 314/2006, do 17 de marzo, polo que se aproba o Código técnico da edificación (CTE). Disposicións xerais. Contido. Condicións técnicas e administrativas. Documento CTE-DB SI Seguridade en caso de incendios. Documento CTE-DB SUA Seguridade de utilización e accesibilidade. Documento CTE-DB-HE Aforro de enerxía. Documento CTE –DB HS Salubridade. Documento CTE –DB HR Protección fronte ao ruído.8.—Real decreto 513/2017, do 22 de maio, polo que se aproba o Regulamento de instalacións de protección contra incendios 9.—Condicións de salubridade na edificación DB-HS 10.—Esixencias básicas de aforro de enerxía. Eficiencia enerxética. DB-HE Certificación enerxética dos edificios.11.—A contaminación acústica: o ruído. Medida do ruído. Fontes do ruído. Condicións acústicas na edificación. Normativa técnica. DB-HR 12.—Real decreto 1027/2007, do 20 de xullo, polo que se aproba o Regulamento de instalacións térmicas nos edificios. Disposicións xerais. Esixencias técnicas. Condicións administrativas. Condicións para a execución das instalacións térmicas. Condicións para a posta en servizo. Condición para o uso e mantemento. Instrucións técnicas. Termos e definicións 13.—Instalacións de electricidade: normativa técnica, subministracións en baixa tensión, previsión de cargas, instalacións de enlace, esquemas, acometidas, protección, posta a terra.14.—Real decreto 1627/1997, de 24 de outubro, polo que se establecen as disposicións mínimas de seguridade e saúde nas obras de construción. Disposicións específicas de seguridade e saúde durante as fases de proxecto e execución das obras.15.—As medidas preventivas de seguridade e saúde nos lugares de traballo. Real decreto 486/1997, de 14 de abril, de disposicións mínimas de seguridade e saúde nos lugares de traballo.16.—Control de calidade na edificación. As entidades e laboratorios de control de calidade na edificación. Normativa autonómica. Esixencias de control de recepción e execución no Código técnico de edificación. Pontevedra, 9 de marzo de 2020.—O deputado delegado, Carlos López Font.—O secretario, Carlos Cuadrado Romay.